text: Stor politiaktion: Trusler i boligområde 
  15 september 2014 kl. 08.55
  I boligområdet Fyrreparken i Esbjerg er politiet mandag formiddag i gang med en større efterforskning. Der er afspærringer og flere politifolk efterforsker trusler.
  En del af Fyrreparken i bydelen Sædding i Esbjerg er spærret af og flere politibiler er på stedet. Det erfarer TV SYD.
  - Der er tale om en efterforskning på baggrund af trusler, siger Helle Lundberg, der er kommunikationsrådgiver ved Syd- og Sønderjyllands Politi.
  Helle Lundberg ønsker ikke at oplyse til TV SYD, hvornår afspærringen bliver hævet.
  Vi har p.t. en efterforskning i Esbjerg af trusler mod en person. Derfor kan der p.t. enkelte steder i Esbjerg ses ekstra politi #politidk
  
  